10.pielikums

Ministru kabineta

2006.gada 3.janvāra

noteikumiem Nr.21

**Atbalsts lauksaimniecības nozaru riska samazināšanai**

1. Subsīdiju mērķis ir samazināt ražošanas risku augkopībā un lopkopībā.

2. Subsīdiju kopsumma ir 223388 lati.

3. Subsīdijas piešķir apdrošināšanas polises iegādes izdevumu segšanai par kultūraugu un produktīvo mājlopu apdrošināšanu. Subsīdijas piešķir 50 % apmērā atbilstoši noslēgtajiem līgumiem starp apdrošināšanas sabiedrībām un apdrošināšanas ņēmējiem, bet ne vairāk kā 25 latus par vienu vienību (hektāra vai liellopu vienība), par kartupeļiem un dārzeņiem ne vairāk kā 50 latu, par augļu kokiem un ogulājiem ne vairāk kā 150 latu.

4. Šī pielikuma 3.punktā minēto apdrošināšanas prēmiju subsidēšanu var saņemt pretendents, kas nodarbojas ar lauksaimniecības produkcijas ražošanu.

5. Apdrošināšanas sabiedrības atlīdzības apmērs par zaudējumiem, kādus faktiski cietis apdrošināšanas ņēmējs, ir līdzvērtīgs ieguldītajiem līdzekļiem apdrošināšanas polises spēkā stāšanās brīdī, ja tas nav citādi atrunāts apdrošināšanas polisē.

6. Lai saņemtu subsīdijas, pretendents līdz 2006.gada 1.novembrim iesniedz Lauku atbalsta dienesta reģionālajā lauksaimniecības pārvaldē:

6.1. iesniegumu (tabula);

6.2. reģistrācijas apliecības kopiju;

6.3. apdrošināšanas polises kopiju;

6.4. maksājumu uzdevumu vai citu dokumentu kopijas, kas apliecina apdrošināšanas prēmijas samaksu 50 % apmērā.

### Tabula

**Iesniegums subsīdiju saņemšanai apdrošināšanas polises iegādes izdevumu segšanai**

|  |  |
| --- | --- |
| Iesniedzējs |  |
|  | (vārds, uzvārds) |
|  |
| (juridiskās personas nosaukums, reģistrācijas numurs) |
| Adrese |  |

|  |  |
| --- | --- |
| Tālruņa numurs, e-pasts |  |
| Apdrošināšanas sabiedrības bankas rekvizīti |  |
|  | (bankas nosaukums, kods, konts) |
| Lauku atbalsta dienesta klienta reģistrācijas numurs |  |
|  |  |  |  |  |

Lūdzu izmaksāt subsīdiju par apdrošināšanas prēmiju 50 % apmērā no noslēgtā

līguma Nr. \_\_\_\_\_\_\_\_ summas – \_\_\_\_\_\_\_\_\_\_\_\_\_\_\_\_\_\_\_\_\_\_\_\_ latu apmērā.

|  |
| --- |
|  |
| (apdrošināšanas sabiedrības nosaukums) |

Iesniegumam pievienoju:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Subsīdiju pretendents |  |
|  | (paraksts, vārds, uzvārds, datums) |

|  |
| --- |
|  |
| (Lauku atbalsta dienesta reģionālās lauksaimniecības pārvaldes atbildīgās amatpersonas paraksts, vārds, uzvārds, datums) |

7. Apdrošināšanas sākuma un beigu termiņš tiek precizēts apdrošināšanas polisē.

8. Pretendents līgumu ar Lauku atbalsta dienesta reģionālajām lauksaim­niecības pārvaldēm neslēdz.

9. Lauku atbalsta dienests, pamatojoties uz šī pielikuma 6.punktā minētajiem dokumentiem, veic norēķinus ar apdrošināšanas sabiedrībām viena mēneša laikā pēc iesnieguma saņemšanas.

## Zemkopības ministrs M.Roze